Lipo (lando)

Lipo, germane Lippe aŭ Lippe-Detmold, estis germana ŝtato. Ĉefurbo estis laste Detmold. La regado de la Lipa dinastio estas dokumentita ekde la 12-a jarcento. En 1528 la nobela teritorio Lipo estis rangaltigita al graflando en la Sankta Romia Imperio, en 1789 la graflando estis rangaltigita al princlando. Ĝis 1806 Lipo estis membroteritorio de la Sankta Romia Imperio, de 1806 ĝis 1813 membro de la Rejna Federacio, de 1816 ĝis 1866 de la Germana Federacio, ekde 1866 de la Nordgermana Federacio kaj ekde 1871 de la Germana Regno; post 1919 demokratia "libera ŝtato" (= respubliko) kiel lando de la Vajmara Respubliko. En 1947/1948 la lando Lipo devis, pro premo de la britaj okupaciantoj, forlasi sian plurjarcentan memstarecon kaj aliĝi al najbara federacia lando. Lipo decidis do aliĝi al la ĵus nove fondita lando Nordrejn-Vestfalio. Ĝia teritorio proksimume samas kun tiu de la hodiaŭa distrikto Lippe.

eta|maldekstra|250px|Granda blazono de la princlando Lipo
eta|maldekstra|130px|Blazono de Lipo ekde 1933
eta|maldekstra|130px|Blazono de Nordrejn-Vestfalio kun la rozo de Lipo sube

 Vidu ankaŭ 
 Vestfalio-Lipo
 regiona ligo Vestfalio-Lipo
 Lipa dinastio

eta|centra|300px|

Kategorio:Historio de Nordrejn-Vestfalio
Kategorio:Germanaj princlandoj
Kategorio:Nordrejn-Vestfalio
*
Kategorio:Administraj unuoj fonditaj en 1120-1129
Kategorio:Aperis en 1123
Kategorio:Administraj unuoj malfonditaj en 1946